Ρέικι

Το ρέικι είναι μία μορφή εναλλακτικής ιατρικής η οποία αναπτύχθηκε το 1922 στην Ιαπωνία από τον Βουδιστή μοναχό Dr Mikao Usui.
Έκτοτε το Ρέικι έχει προσαρμοσθεί σε διάφορες πολιτισμικές παραδόσεις. Χρησιμοποιεί μια τεχνική που ονομάζεται παλμική θεραπεία (palm healing) ή θεραπεία αγγίγματος (hands-on-healing). 

Το ρέικι θεωρείται ψευδοεπιστήμη. Βασίζεται στην έννοια του τσι (qi ή chi), μία μορφή καθολικής ζωτικής δύναμης. Ιατρικές οργανώσεις, όπως η Αμερικάνικη Εταιρεία Καρκίνου (American Cancer Society), το Ερευνητικό Κέντρο Καρκίνου του Ηνωμένου Βασιλείου (Cancer Research UK) και το Αμερικανικό Εθνικό Κέντρο για την Συμπληρωματική και Ολιστική Υγεία αναφέρουν επίσημα ότι το Ρέικι δεν μπορεί να αντικαταστήσει τις συμβατικές ιατρικές θεραπείες για ασθένειες όπως ο καρκίνος.

Παραδοσιακό ιαπωνικό ρέικι
Ο όρος «Παραδοσιακό Ιαπωνικό Ρέικι» χρησιμοποιείται συνήθως για να περιγράψει συγκεκριμένη θεραπευτική τέχνη Ρέικι που σχηματίστηκε από τις γνήσιες διδασκαλίες, όπως αυτές δημιουργήθηκαν από τον Ουσούι Μικάο το 1922 και τις διδασκαλίες που δεν «έφυγαν» από την Ιαπωνία.

Οι σχολές Ιαπωνικού κλάδου που καθιερώθηκαν ως Παραδοσιακές, είναι οι παρακάτω:

 Usui Reiki Ryoho Gakkai (臼井靈氣療法學會 σε κάντζι χαρακτήρες, που σημαίνει «Η Κοινωνία εκμάθησης της Θεραπευτικής Τέχνης της Συμπαντικής Ενέργειας του Ουσούι») και ιδρύθηκε από τον ίδιο τον Ουσούι Μικάο. Ο τρόπος διδασκαλίας υποτίθεται ότι είναι ο ίδιος του Ουσούι, αλλά στην πραγματικότητα δεν γνωρίζουμε ακριβώς λόγω της μεγάλης μυστικότητας των μελών της. Σιγά σιγά όμως, μέλη της Gakkai, όπως ο δάσκαλος Hiroshi Doi, έχουν μοιραστεί κάποιες από τις διδασκαλίες της με τον υπόλοιπο κόσμο. Η κοινωνία όμως παραμένει αυστηρά κλειστή και μυστική. Τελευταίος πρόεδρος αυτής ο δάσκαλος (Shihan), Masaki Kondoh.

 Reido Reiki Gakkai (靈道靈氣學會 που σημαίνει «Η κοινωνία εκμάθησης του πνευματικού δρόμου της συμπαντικής ενέργειας»), είναι το όνομα που δόθηκε στη σχολή, που προκύπτει από τους δασκάλους της Ryōhō Gakkai και ηγείται από τον Fuminori Aoki ο οποίος πρόσθεσε τις διδασκαλίες της Ryōhō Gakkai, με ελάχιστες διαφορές. Ο Fuminori Aoki εμπνεύστηκε από το σύμβολο koriki (που σημαίνει «η δύναμη της ευτυχίας») όπου τελικά το υιοθέτησε στο σύστημά του!  

 Komyo Reiki Kai (光明レイキ會 που σημαίνει «Η κοινωνία της φωτεινής συμπαντικής ενέργειας») και ιδρυτής του είναι ο Hyakuten Inamoto, βουδιστής μοναχός και δάσκαλος (Shihan) Reiki. Το Komyo Reiki είναι ένα "Hayashi shiki (στιλ) Usui Reiki Ryoho". Είναι ένα σύστημα που επιμένει στην απλότητα και βασίζεται στην ιαπωνική αισθητική "το λιγότερο είναι περισσότερο". Η γραμμή του προέρχεται από τον Hayashi, μέσω Chiyoko Yamaguchi (山口千代子), που παρέμεινε στην Ιαπωνία. Μετά από πολλή έρευνα στις αρχικές διδασκαλίες του Δάσκαλου Ουσούι, ο Hayakuten Inamoto ανέπτυξε το Komyo Reiki Kai το 1998 και άρχισε την διδασκαλία σε τάξεις. 

 Jikiden Reiki (直傳靈氣, που σημαίνει «Η άμεση διδασκαλία της συμπαντικής ενέργειας»). Στα τέλη της δεκαετίας του 1990 η κυρία Chiyoko Yamaguchi διδάχτηκε Reiki από τον Chujiro Hayashi. Μυήθηκε στο Ρέικι στην ηλικία των 17. Μετά από αυτό, εργάστηκε με το Ρέικι σε όλη τη ζωή της μέχρι που πέθανε το 2003. Η ύπαρξή της ήταν τόσο πολύτιμη, που πολλοί άνθρωποι της κοινωνίας του Ρέικι ζήτησαν να τους διδάξει ό,τι είχε μάθει από τον Hayashi. Άρχισε να διδάσκει με το γιο της Tadao Yamaguchi το 1999 με το όνομα Jikiden Reiki (直傳 靈氣) * "Jikiden" σημαίνει «άμεση διδασκαλία (από Chujiro Hayashi)». Τώρα, η δραστηριότητα της σχολής συνεχίζεται με τον Tadao Yamaguchi!

Παραπομπές 

Ιαπωνικός πολιτισμός
Εναλλακτική ιατρική
Ψευδοεπιστήμες